Legudeild húðsjúkdóma breytt
Í byrjun júní á þessu ári taka gildi skipulagsbreytingar á starfsemi legudeildar lyf- og húðsjúkdómalækningadeildar Landspítala.
"Deildinni, sem áður hét húð- og lyflækningadeild, hefur verið breytt í bráðadeild sem sinnir nú einnig öðrum sjúklingahópum," segir Vilhelmína Haraldsdóttir, framkvæmdastjóri lyflækningasviðs. Að sögn hennar er langflestum sjúklingum með húðsjúkdóma sinnt á göngudeildinni. "Það heyrir til undantekninga ef sjúklingar þurfa að leggjast inn," segir Vilhelmína, en hún segir að yfirleitt liggi þrír til fimm sjúklingar inni á deildinni og stundum færri. "Þegar deildin er fyrst og fremst orðin bráðalækningadeild þá passar ekki að hafa húðsjúklinga á deildinni," segir Vilhelmína.
Gísli Ingvarsson, húðsjúkdómalæknir, gagnrýnir þessa breytingu. "Við höfum séð, að ef þessir sjúklingar eru settir inn á aðrar deildir kunna hjúkrunarfræðingar því miður ekki til verka," segir hann, en á deildinni starfa nú hjúkrunarfræðingar sem þekkja meðhöndlun sjúkdómanna vel og það geri samskipti og meðferð þægilegri.
Óttast að þeir feli sig
"Ég óttast líka að sjúklingarnir feli sig," segir Gísli. "Þessir sjúklingar vilja heldur ekki fara inn á hvaða deild sem er."
Vandamál sjúklinganna eru oft þess eðlis að þau veki ugg hjá öðrum sjúklingum sem þekki ekki sjúkdómana og óttist jafnvel smit. "Þannig getur þetta valdið félagslegum óþægindum fyrir húðsjúklingana," segir Gísli, en einkenni þeirra eru eðli samkvæmt sýnilegri en einkenni annarra sjúkdóma.
Í byrjun júní á þessu ári taka gildi skipulagsbreytingar á starfsemi legudeildar lyf- og húðsjúkdómalækningadeildar Landspítala.
"Deildinni, sem áður hét húð- og lyflækningadeild, hefur verið breytt í bráðadeild sem sinnir nú einnig öðrum sjúklingahópum," segir Vilhelmína Haraldsdóttir, framkvæmdastjóri lyflækningasviðs.
Gísli Ingvarsson, húðsjúkdómalæknir, gagnrýnir þessa breytingu.
"Við höfum séð, að ef þessir sjúklingar eru settir inn á aðrar deildir kunna hjúkrunarfræðingar því miður ekki til verka," segir hann.
"Þessir sjúklingar vilja heldur ekki fara inn á hvaða deild sem er."